Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Hamasin aloittaman sodan uhriluvut täsmentyvät sitä mukaa, -
kun eri kibbutsien raunioita on saatu raivattua.
Tähän mennessä Hamasin hyökkäys on vaatinut -
yli 1300:n israelilaisen siviilin ja sotilaan hengen.
Joukossa on suuri määrä vauvoja, pieniä lapsia ja vanhuksia.
Israelin armeijan sotilaita on kuollut tai kadoksissa, -
mahdollisesti myös panttivankeina Gazassa, hieman alle 300.
Armeija on ilmoittanut surmanneensa yli 1500 -
terroristeiksi tunnistettua hamasilaista.
Gazan pommitusten seurauksena siellä on menehtynyt -
palestiinalaislähteiden mukaan yli 3000 ihmistä.
Israelin sairaaloissa hoidetaan parhaillaan noin 4000:ta -
Hamasin hyökkäyksen seurauksena loukkaantunutta tai haavoittunutta.
Useat sadat ovat kriittisessä tilassa, -
joten kuolonuhrien määrä saattaa vielä kohota.
Israelin pääministeri Benjamin Netanjahu on julistanut -
maansa olevan sotatilassa ja ilmoitti useassa eri yhteydessä, -
että Israelin armeija tulee tuhoamaan Hamasin.
"Gazassa on isketty ilmavoimien toimesta pitkälti yli 1000:n kohteeseen,
mutta se on vasta alkua ennen maahyökkäystä," totesi pääministeri.
Huolimatta ilmavoimien tuhoisista iskuista Hamasin eri tukikohtiin, -
he jatkavat edelleen rakettien ampumista,
nyt vain tiheään asuttujen kaupunkikohteiden suojista.
Vaikka terroristien tunkeutumiset Israeliin Gazan rajan yli -
on tullut harvemmiksi sodan alkamisen jälkeen, -
nekään eivät ole pysähtyneet -
vaan useita yrityksiä on tehty lähes jatkuvasti.
Samalla Hamas on kieltänyt Gazan siviilejä poistumasta kaupungista, -
vaatien siten heiltä suojaa Israelin mahdollista maahyökkäystä vastaan.
Hamas on myös pyrkinyt estämään autosaattueita matkaamasta etelään.
Israelin armeijan mukaan -
Hamas oli yhden linja-autoon kohdistuneen iskun takana, -
jossa menehtyi noin 70 ihmistä.
Suurimman oppositiopuolueen johtaja Benny Gantz -
on liittynyt hätätilahallitukseen antaen samalla täyden tukensa -
niin hallituksen kuin myös maan armeijan toimille ja tavoitteille.
Toinen oppositiojohtaja, Yair Lapid ei halunnut liittyä mukaan,
vaan hyökkäsi, tapansa mukaan Netanjahua vastaan, -
koska tämä ei antanut uutta tietoa viikko sitten pitämässään puheessa.
Israelin armeija antoi viikko sitten kaikille Gazan kaupungin asukkaille -
evakuointikehotuksen, joka on määrä toteuttaa yhden vuorokauden aikana.
Näin siksi, että armeija on saanut poliittiselta johdolta käskyn aloittaa -
Hamasin terroristien tuhoamisen -
sekä panttivankien etsinnän maaoperaation avulla.
YK:n pääsihteeri Antonio Guterres kehottaa kuitenkin Israelia -
harkitsemaan uudelleen Gazan evakuointimääräystä.
Samalla hän varoitti tuhoisista humanitaarisista seurauksista ja -
kehottaa Hamasia vapauttamaan kaikki panttivangit välittömästi.
Yli 110 juutalaista järjestöä ja yhteisöä 40:stä eri maasta -
ympäri maailmaa on lähettänyt kirjeen YK:n pääsihteerille -
ja YK:n jäsenmaiden suurlähettiläille.
Kirjeessä he vaativat YK:lta välittömiä toimia -
Hamas-järjestön sieppaamien panttivankien vapauttamiseksi.
Israelin pysyvä YK-lähettiläs Gilad Erdan moittii myös -
YK:n Turvallisuusneuvostoa siitä, että se ei saanut kokouksessaan aikaan -
Hamasia tuomitsevaa päätöslauselmaa.
Euroopan unionin ulkopoliittinen päällikkö Josep Borrell sanoi, -
että Israelin suunnitelma evakuoida yli miljoona ihmistä Pohjois-Gazasta -
yhdessä päivässä on täysin mahdoton toteuttaa.
Israelin armeija ilmoitti varhain viime lauantaina, -
että se oli iskenyt Hizbollahin kohteeseen Etelä-Libanonissa -
vastauksena israelilaisen droonin tulitukseen ja -
tunnistamattomien ilma-objektien tunkeutumiseen Israeliin.
Armeija onnistui kuitenkin tuhoamaan jokaisen niistä.
Israelin vastaiskut tehtiin heti sen jälkeen, kun ensin tapahtui räjähdys,
jolla yritettiin vaurioittaa rajamuuria -
ja Israelin droonia tulitettiin Libanonista käsin.
IDFN puolelta sanottiin, että räjähdys aiheutti pieniä vahinkoja turvamuuriin -
Libanonin rajalla, lähellä Hanitan pohjoista kibbutsia.
Armeijan joukot vastasivat provokaa- tioon tykistötulella Libanonia kohti.
Hizbollah ilmoitti olevansa vastuussa Israelin sotilasasemien tulittamisesta -
Libanonin rajalla ja sanoi, että hyökkäys oli vastaus -
Israelin aggressioon, mikä ilmeisesti viittasi tykistö tuleen sen jälkeen, -
kun osa Israelin rajamuurista oli ensin vaurioitunut räjähdyksessä.
Kiihtyvien jännitteiden keskellä Hizbollah sanoi viime viikolla -
olevansa täysin valmis liittymään palestiinalaisen liittolaisensa -
Hamasin kanssa sotaan Israelia vastaan, -
mutta vasta kun aika on oikea.
Näin uhosi Hizbollahin apulaispäällikkö Naim Qassem.
IDF:n tiedottajan mukaan juuri Iran oli määrännyt -
Hizbollahin hyökkäämään Israelin pohjoisosaan -
lisätäkseen painetta Israelin armeijalle etelärintamalla.
Yhdysvallat on siirtänyt kuudennen laivastonsa lentotukialusarmadan -
aivan Libanonin merirajan tuntumaan, ilmoittaen näin myös Iranille, -
että sen ei ole syytä käskyttää Hizbollahia avaamaan -
toista rintamaa Israelia vastaan. Sama ilmoitus koski myös Syyriaa, -
jonka alueelta on ammuttu muutamia raketteja sekä kranaatteja -
Israelin puolelle Golania.
Hamasin huippusalaiset asiakirjat, -
jotka on saatu kaatuneilta Hamasin terroristeilta, -
osoittivat kyseessä olleen pitkän tähtäimen suunnitelman -
siviilien joukkomurhasta ja lasten sieppaamisesta.
Israelin ensiapuhenkilöt luovuttivat näitä asiakirjoja armeijalle -
sekä poliittiselle johdolle, että myös kansainväliselle medialle.
Amerikkalainen uutistelevisio NBC julkaisi näiltä -
Etelä-Israelissa kuolleilta Hamasin terroristeilta löytyneitä asiakirjoja.
Ne osoittavat yksityiskohtaisia suunnitelmia kohdistaa joukkomurhat -
myös lapsiin ja nuoriin etenkin Sa'adin uskonnollisessa kibbutsissa,-
Negevin autiomaassa.
Asiakirjoihin sisältyi kaikkea, kuten kartat, -
joissa kerrottiin lastentarhojen ja koulujen sijainnit, -
suunnitelmat surmattavien ja panttivangiksi otettavien lukumäärästä
sekä yksityiskohtaiset pakosuunnitelmat.
Vaikka Israelin koulut ovat kiinni lauantaisin, -
monet lapset pelaavat ja leikkivät -
koulujen koripallo- ja jalkapallokentillä.
Nämä asiakirjat sisältävät myös käskyt kahdelle, -
tätä tarkoitusta varten erikois- koulutetulle Hamasin terroriyksikölle -
tappaa niin monta kuin mahdollista ja ottaa panttivankeja.
Löydöt kumoavat kiistatta Hamasin myöhemmät väitteet, -
että verilöylyt eivät olisi kohdistuneet Israelin siviileihin.
Ne osoittavat selvästi sen, -
että Hamas suunnitteli tämän hyökkäyksen erittäin huolellisesti.
Eräs seuraus, jonka uskotaan olleen Iranin tavoitteena -
Hamasin tekemässä hyökkäyksessä oli se, että Saudi-Arabian kerrotaan -
keskeyttäneen rauhanneuvottelut Israelin kanssa.
Saudi-Arabian tosiasiallinen johtaja, -
kruununprinssi Mohammed bin Salman, -
puhui myös Iranin presidentin kanssa viime viikolla, -
mikä merkitsi samalla vetäytymistä Bidenin hallinnon pyrkimyksistä -
eristää Iran ja pyrkiä edistämään rauhaa saudien ja Israelin välillä.
Normalisointineuvottelujen keskeytyminen -
Saudi-Arabian, Israelin ja Yhdysvaltojen kanssa -
on suuri diplomaattinen takaisku kaikille osapuolille, -
ei pelkästään Yhdysvalloille.
Amerikkalainen Bloomberg ja saksalainen Reuters mediatalot -
lainasivat viime viikolla nimettöminä hallituslähteitä, jotka sanoivat, -
että saudit eivät ole lopettaneet neuvotteluja, -
vaan jäädyttävät ne, siihen saakka, kunnes väkivaltaisuudet lakkaavat.
Hamasin toimia israelilaisia vastaan ylistänyt -
palestiinalaisten johtaja Mahmoud Abbas, -
ottaa nyt yhtäkkiä etäisyyttä Hamasin toimiin -
ilmoittamalla, uutistoimisto WAFA:n mukaan, -
että Hamasin toimet eivät edusta palestiinalaisia.
Samalla Abbas kutsui Palestiinan vapautusjärjestöä PLO:ta -
Palestiinan kansan ainoaksi lailliseksi edustajaksi.
Abbas otti myös kantaa lasten ja jopa pienten vauvojen teloittamiseen -
todeten hallintonsa vastustavan siviilien tappamista molemmin puolin.
Hän vaati myös siviilien ja panttivankien vapauttamista, -
lisäsi uutistoimisto. Abbasin lausunnot ovat sikäli yllättäviä, -
että kesän aikana hänen johtamansa Fatah -
sekä muut Länsirannan terrorijärjestöt -
ovat surmanneet kymmenittäin israelilaisia, myös siviilejä.
USA:n presidentti Joe Biden on ilmaissut täyden tukensa -
Israelin toimille Hamasia vastaan.
Hänen mukaansa Israelilla ei ole muuta mahdollisuutta, -
kuin eliminoida Hamasin vaikutus niin täysin kuin mahdollista.
Samalla presidentti varoitti Israelia suunnittelemasta -
Gazan uudelleen miehittämistä. Pääministeri Benjamin Netanjahu -
kutsui Joe Bidenin Israeliin solidaarisuusvierailulle -
Israelin ja Hamasin välisen sodan keskellä.
Näin kertoi Netanjahun avustaja The Times of Israel-lehdelle.
Valkoisen talon kansallisen turvallisuusneuvoston tiedottaja -
Adrienne Watson pysyi kuitenkin vaitonaisena mahdollisesta vierailusta
ja sanoi: "Meillä ei ole uutta matkaa juuri nyt."
Heprealaiset tiedotusvälineet kertoivat kuitenkin, että Netanjahun toimisto ja -
Valkoinen talo tutkivat yksityiskohtia ja suhtautuivat myönteisesti kutsuun.
Mahdollisesta vierailusta tuskin ilmoitetaan etukäteen -
turvallisuusriskien vuoksi, -
sillä sota saattaa vielä laajeta Israelin rajojen ulkopuolelle.
Sitä silmällä pitäen, Yhdysvallat ilmoitti myös -
toisen lentotukialus armadan tuomisesta Lähi-idän alueelle.
Israelin YK-suurlähettiläs Gilad Erdan vastasi Joe Bidenille -
CNN-medialle antamassaan haastattelussa: -
"Israelilla ei ole intressiä hallita yli kahta miljoonaa palestiinalaista."
Erdan kiitti myös presidentti Bideniä siitä, että hän ymmärsi -
Israelin tarpeen tuhota Gazassa sijaitseva terroristiryhmä.
"Kiitos presidentti Biden, että tunnustit sen, -
mitä Israel on sanonut Hamasin barbaarisen verilöylyn jälkeen: -
Israelin tavoitteena on -
Hamasin terrorivalmiuksien täydellinen eliminointi. "
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.